కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అవమానం.. ఆడలేనంటూ మైదానం వీడిన వార్నర్
ప్రత్యర్థి ఆటగాడొరు పదే పదే స్లెడ్జింగ్‌కు దిగడంతో అవమాన భారంతో ఆసీస్ ఓపెనర్ డేవిడ్ వార్నర్ ఆట మధ్యలో మైదానం విడిచి వెళ్లాడు.
Samayam Telugu | Updated:
Oct 27, 2018, 02:55PM IST
అవమానం.. ఆడలేనంటూ మైదానం వీడిన వార్నర్
ఆస్ట్రేలియా ఓపెనర్ డేవిడ్ వార్నర్ అవమాన భారంతో ఆట మధ్యలోనే మైదానం వదిలి వెళ్లాడు. ప్రత్యర్థి ఆటగాళ్లు స్లెడ్జింగ్‌కు దిగడంతో.. వార్నర్ గ్రౌండ్ నుంచి వెళ్లి పోయాడు. సిడ్నీ గ్రేడ్ గేమ్‌లో భాగంగా శనివారం ఈ ఘటన చోటు చేసుకుందని సమాచారం. దక్షిణాఫ్రికాతో టెస్టు సిరీస్ సందర్భంగా బాల్ ట్యాంపరింగ్ వివాదంలో చిక్కుకున్న వార్నర్ ఏడాదిపాటు నిషేధం ఎదుర్కొంటున్న సంగతి తెలిసిందే. దీంతో క్లబ్‌లు, దేశవాళీ జట్ల తరఫున వార్నర్ బరిలో దిగుతున్నాడు.
స్లెడ్జింగ్ జరిగిన సమయంలో వార్నర్ ర్యాండ్‌విక్-పీటర్‌శామ్ జట్టు తరఫున బ్యాటింగ్ చేస్తున్నాడు. ప్రత్యర్థి ఆటగాడొకరు పదే పదే స్లెడ్జింగ్ చేయడంతో.. ఆట నుంచి తనకు తానుగా వైదొలుగుతున్నట్టుగా వార్నర్ అంపైర్‌కి చెప్పాడు.
జట్టు సభ్యులు బుజ్జగించడంతో.. కాసేపటి తర్వాత క్రీజులోకి వచ్చిన వార్నర్ సెంచరీ సాధించాడు. క్రికెట్ రూల్ బుక్ ప్రకారం.. రిటైర్ట్ హర్ట్‌గానే బ్యాట్స్‌మెన్ పిచ్‌ను వదలాలి. కానీ ఈ విషయంలో వెస్ట్రన్ సబర్బ్స్ ఆటగాళ్లు ఉదారంగా వ్యవహరించడంతో.. వార్నర్ తిరిగి మైదానంలోకి వచ్చి సెంచరీ చేయగలిగాడు.
వార్నర్ మైదానాన్ని వదిలి వెళ్లడం పట్ల క్రికెట్ ఫ్యాన్స్ నుంచి మిశ్రమ స్పందన లభించింది. కొందరు వార్నర్‌ను తప్పుబట్టగా.. మరికొందరు మాత్రం అతడికి అండగా నిలిచారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.